Syncom

Syncom (no  — "sinhronais sakaru pavadonis") bija 1961. gadā sākta ASV sakaru pavadoņu programma, lai no ģeosinhronās orbītas nodrošinātu starpkontinentālus telesakarus. Programmu vadīja NASA, kosmiskos aparātus izgatavoja Hughes Space and Communications.

1963. gadā palaistais Syncom 2 kļuva par pasaulē pirmo ģeosinhrono sakaru pavadoni, bet 1964. gadā palaistais Syncom 3 kļuva par pasaulē pirmo ģeostacionāro sakaru pavadoni. Syncom 1 tika zaudēts pēc ievadīšanas ģeosinhronajā orbītā.

1980. gadā tika turpināta Syncom sērija ar daudz lielākiem pavadoņiem, kuru arī izgatavoja Hughes. Tie tika iznomāti ASV bruņotajiem spēkiem ar nosaukumu Leasat.